Document ID: /roh_data/filtered/fineweb-2-filterrobots_roh.jsonl.gz/22052

Las destinaziuns da turissem grischunas na badan anc betg grondas consequenzas pervi dal ferm franc svizzer. Fin uss hai dà mo singulas pernottaziuns che vegnan stornadas. Las pendicularas en la regiun da turissem Engiadina / San Murezzan han perfin cifras da record.
Avant 1 mais ha la banca naziunala abolì il curs minimal da l‘ euro. Quai aveva procurà per panica tar ils turistichers dal Grischun. D'in mument a l'auter ha l'euro pers valita envers il franc svizzer uschia ch'ils pretschs en Svizra èn vegnids per radund 15 % pli chars per ils giasts da l'exteriur. Sco i para hai fin ussa betg gì grondas consequenzas.